Febris recurrens	
Visszatérő láz, BNO 10:A68.0	
1. Kórokozó:	Borrelia recurrentis	
2. Teendők a beteggel	
2.1. Jelentés:	Bejelentésre kötelezett a valószínűsíthető és a megerősített eset. Egy megbetegedést csak egyszer kell bejelenteni. Az értesülést követően sürgőséggel is jelentendő.	
	2.1.1. Esetek osztályozása	
	Gyanús eset	---	
	Valószínűsíthető eset	Teljesülnek a klinikai és az epidemiológiai feltételek.	
	Megerősített eset	Teljesülnek a klinikai és a laboratóriumi feltételek.	
	2.1.2. Feltételek	
	Klinikai kritérium	2-9 napig tartó láz, majd 2-4 napos láztalan szakot követő többször visszatérő láz és
– sárgaság
– a lép megnagyobbodása.	
	Epidemiológiai kritérium	Ruhatetvesség.	
	Laboratóriumi kritérium	A Borrelia recurrentis kimutatása vérkenetből.	
2.2. Elkülönítés:	A beteget azonnal ható eljárással történt tetvetlenítés után infektológiai osztályon kell elkülöníteni.	
2.3. Mikrobiológiai vizsgálat:	2.3.1.Klinikai mikrobiológiai diagnosztikai vizsgálat:	Kötelező.	
	2.3.2.Járványügyi érdekből végzett mikrobiológiai diagnosztikai vizsgálat:	Kötelező. A betegség gyanúja esetén – előzetes megbeszélés alapján – tárgylemezen kihúzott vérkenet és vastag csepp küldendő az ÁNTSZ-OEK-be.	
	2.3.3.Felszabadító vizsgálat:	Nem szükséges.	
2.4. Fertőtlenítés:	A beteget azonnal ható eljárással tetvetleníteni szükséges és gondoskodni kell a tetűmentes állapot fenntartásáról.	
3.  Teendők a beteg környezetében	
3.1. A beteggel kontaktusba kerültek felkutatása:	Kötelező.	
3.2. Járványügyi érdekből végzett mikrobiológiai szűrővizsgálat:	Nem szükséges.	
3.3. Járványügyi megfigyelés:	A beteggel közös háztartásban élő személyeket 14 napra járványügyi megfigyelés alá kell helyezni. A megfigyelést rendszeres tetvességi vizsgálatokkal kell kiegészíteni. Ha a tetűmentes állapot fenntartása nem biztosítható, 14 napra járványügyi zárlatot kell elrendelni.	
3.4. Postexpozíciós profilaxis:	Nem szükséges. 	
3.5. Fertőzőforrás-kutatás:	Kötelező.